14. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ ΟΙΚΟΝΟΜΙΚΩΝ Αριθ. Σ.6954/159 της 22/31 Δεκ. 1975 (ΦΕΚ Β΄ 1589) Περί θέσεως εν ισχύϊ της υπ’ αριθ. 3/1975 αποφάσεως του Συμβουλίου Συνδέσεως ΕλλάδοςΕ.Ο.Κ. Έχοντες υπ’ όψιν: 1.Τας διατάξεις του άρθρ. 8 του Ν.Δ. 4257/62 «περί κυρώσεως των αποτελεσμάτων των δασμολογικών διαπραγματεύσεων» και 2.Τας διατάξεις του άρθρ. 8 της Συμφωνίας Συνδέσεως μεταξύ Ελλάδος και Ευρωπαϊκής Οικονομικής Κοινότητος της κυρωθείσης δια του Νόμ. 4226/1962, αποφασίζομεν: Τίθεται εν ισχύϊ η υπ’ αριθ. 3/1975 απόφασις του Συμβουλίου Συνδέσεως Ελλάδος-Ευρωπαϊκής Οικονομικής Κοινότητος, έχουσα ούτω: «Το Συμβούλιον Συνδέσεως» Λαβόν υπ’ όψιν: -Την Συμφωνίαν την συνιστώσαν σύνδεσιν μεταξύ της Ευρωπαϊκής Οικονομικής Κοινότητος και της Ελλάδος και ιδία το άρθρ. 8 παρ. 1 αυτής, ως και το Πρωτόκολλον 3, το προσηρτημένον εις την Συμφωνίαν ταύτην. -Ότι, την 28-4-1975 υπεγράφη το Πρόσθετον Πρωτόκολλον και ότι κατά την αυτήν ημερομηνίαν υπεγράφη η Προσωρινή Συμφωνία σκοπούσα εις την εκ των προτέρων θέσιν εν ισχύϊ ωρισμένων διατάξεων του Προσθέτου Πρωτοκόλλου, αφορωσών εις τας ανταλλαγάς εμπορευμάτων. -Ότι, συμφώνως προς τας διατάξεις του άρθρ. 8, της Συμφωνίας Συνδέσεως, το Συμβούλιον Συνδέσεως καθορίζει δι’ εκάστην περίοδον προοδευτικής μειώσεως των δασμών, το ποσοστόν δασμού, όπερ δέον να λαμβάνηται υπ’ όψιν δια τον καθορισμόν του ποσοστού της εισφοράς ήτις εισπράττεται εις το κράτος της εξαγωγής επί των εμπορευμάτων των κτηθέντων εις τα Κράτη-Μέλη της Κοινότητος ή εις την Ελλάδα, εις την κατασκευήν των οποίων υπεισήλθον προϊόντα προελεύσεως τρίτων χωρών, τα οποία δεν ευρίσκοντο εν ελευθέρα κυκλοφορία εις τα Κράτη-Μέλη ή εις την Ελλάδα. -Ότι, η προσωρινή Συμφωνία ορίζει ότι αι προδιαληφθείσαι διατάξεις εφαρμόζονται ομοίως και επί των ανταλλαγών εμπορευμάτων μεταξύ των νέων Κρατών-Μελών και της Ελλάδος και προ της ενάρξεως ισχύος του Προσθέτου Πρωτοκόλλου, -Ότι, δυνάμει των διατάξεων της Προσωρινής Συμφωνίας και των τοιούτων του Προσθέτου Πρωτοκόλλου, τα νέα Κράτη-Μέλη και η Ελλάς  εφαρμόζουν μεταξύ των μέχρι της 31ης Δεκ. 1977, δασμούς και φόρους ισοδυνάμου αποτελέσματος διαφόρους εκείνων, οίτινες, δυνάμει των διατάξεων της Συμφωνίας Συνδέσεως εφαρμόζονται μεταξύ της Κοινότητος υπό την αρχικήν αυτής σύνδεσιν και της Ελλάδος και ότι εκ του λόγου τούτου, παρίσταται ανάγκη, όπως θεσπισθούν ειδικαί διατάξεις όσον αφορά εις το ποσοστόν δασμού του Κοινού Εξωτερικού δασμολογίου όπερ δέον όπως λαμβάνηται υπ’ όψιν δια τον καθορισμόν του ύψους της υπό του άρθρ. 8 της Συμφωνίας Συνδέσεως προβλεπομένης εισφοράς, εις τα πλαίσια των μεταξύ των νέων Κρατών-Μελών και της Ελλάδος ανταλλαγών. -Ότι, δεν υφίσταται Κοινόν Εξωτερικόν δασμολόγιον δια τα προϊόντα τα υπαγόμενα εις την Ευρωπαϊκήν Κοινότητα Άνθρακος και Χάλυβος, αποφασίζει: Άρθρ.1.-Προς συμπλήρωσιν των θεσπισθεισών δια την εφαρμογήν του άρθρ. 8 της Συμφωνίας Συνδέσεως διατάξεων, εις τα πλαίσια των ανταλλαγών μεταξύ της Κοινότητος υπό την αρχικήν αυτής σύνθεσιν και της Ελλάδος τα ποσοστά των δασμών τα οποία δέον όπως λαμβάνωνται υπ’ όψιν κατά την εν άρθρ. 2 της Προσωρινής Συμφωνίας προβλεπομένην περίοδον, δια τον καθορισμόν του ύψους της εισφοράς, ήτις εφαρμόζεται εις τας μεταξύ των νέων Κρατών-Μελών και της Ελλάδος ανταλλαγάς, είναι τα ποσοστά τα οριζόμενα δια της παρούσης αποφάσεως. Άρθρ.2.-Ως προς τα εμπορεύματα τα κτηθέντα εντός των νέων Κρατών-Μελών της Κοινότητος, το ποσοστόν ορίζεται ως εξής: α)δια την περίοδον από 1-7-1975 μέχρι 31ης Δεκ. 1975, εις 60% δια την περίοδον από 1-1-1976 μέχρι 30ής Ιουν. 1977, εις 80%, εφ’ όσον τα εμπορεύματα ταύτα υπάγονται εις το καθεστώς του άρθρ. 14 της Συμφωνίας Συνδέσεως. β)Από 1ης Ιουλ. 1975, εις 21,6% εφ’ όσον τα εμπορεύματα υπάγονται εις το καθεστώς του άρθρ. 15 της Συμφωνίας ταύτης. Άρθρ.3.-Ως προς τα κτηθέντα εν Ελλάδι εμπορεύματα το ποσοστόν ορίζεται ως εξής: -δια την περίοδον από 1-7-1975 μέχρι 31-12-1975, εις 60%, -δια την περίοδον από 1-1-1976 μέχρι 30-6-1977, εις 80%. Άρθρ.4.-Ως προς τα εμπορεύματα, εις την κατασκευήν των οποίων υπεισήλθον προϊόντα υπαγόμενα εις την Ευρωπαϊκήν Κοινότητα Άνθρακος και Χάλυβος, τα εν άρθρ. 2 και 3 προβλεπόμενα ποσοστά υπολογίζονται επί των δασμών του ενοποιημένου δασμολογίου του ισχύοντος εντός της Κοινότητος, υπό την αρχικήν αυτής σύνθεσιν, των προβλεπομένων δια τα προϊόντα τα υπαγόμενα εις την Ευρωπαϊκήν Κοινότητα Άνθρακος και Χάλυβος, άτινα υπεισήλθον εις τα εμπορεύματα ταύτα. (Μετά την σελ. 464,12) Σελ. 464,13 Τεύχος 608-Σελ. 129 Ευρωπαϊκή Οικονομική Κοινότητα- Ευρωπαϊκή Ένωση 40.Δ.β.14 Άρθρ.5.-Η παρούσα απόφασις τίθεται εις εφαρμογήν από 1-7-1975. Εν Βρυξέλλαις τη 11 Ιουν. 1975 Δια το Συμβούλιον Συνδέσεως Ο Πρόεδρος ΣΤ. ΣΤΑΘΑΤΟΣ Η παρούσα δημοσιευθήτω δια της Εφημερίδος της Κυβερνήσεως. Σελ. 464,14 Τεύχος 608-Σελ. 130 40.Δ.β.14 Ευρωπαϊκή Οικονομική Κοινότητα- Ευρωπαϊκή Ένωση 